Rimaldas Vikšraitis

Rimaldas Vikšraitis (g. 1954 m. kovo 18 d. Sintautuose, Šakių rajonas) – Lietuvos fotografas.

 Biografija 
Baigė Vilniaus 23-ąją vidurinę mokyklą. 1975 m. Vilniaus 47-ojoje technikos mokykloje įgijo fotografo specialybę. Dešimt metų dirbo Šakių buitinio gyventojų aptarnavimo kombinato fotoateljė fotografu. Gyvena Kudirkos Naumiestyje. Nuo 1985 m. Lietuvos fotomenininkų sąjungos narys. 1997 m. suteiktas Tarptautinės meninės fotografijos federacijos (FIAP) fotografo menininko (AFIAP) garbės vardas. 2000-2001 m. ir 2003-2004 m. paskirta Lietuvos Respublikos kultūros ministerijos individuali valstybės stipendija. Didžiausiame Europos fotografijos festivalyje „Rencontres d'Arles“ (Arlio susitikimai) Arlyje (Prancūzija) 2009 m. jo darbai įvertinti pagrindiniu, Metų atradimo prizu.[http://www.lzinios.lt/lt/2009-07-16/kultura_ir_menas/lietuviu_kurejas_europos_metu_atradimas.html  Mindaugas Klusas. Lietuvių kūrėjas - Europos metų atradimas. LIETUVOS ŽINIOS Nr. 161 (12388), 2009 liepos 16 d.

 Svarbiausi ciklai 
 Skerstuvės – 1982-1986 m.
 Kelio pabaiga – 1988-1995 m.
 Laukimas – 1988-1998 m.
 Aktas – negyvenamoje sodyboje – 1991 m.
 Pieva vienuoliktą valandą – 1995 m.
 Deganti kaukė – 1996-1997 m.
 Beprotiškas pasaulis – nuo 1995 m.
 Pavasario išdaigos – nuo 1996 m.
 Pavargusio kaimo grimasos – nuo 1998 m.
 Vienkiemio godos – nuo 2002 m.Antanas Sutkus. Rimaldas Vikšraitis. „Vienkiemio godos“
 Ūkininkai – nuo 2007 m.

 Individualios parodos 
 1983 m. Kultūros namai, Kudirkos Naumiestis
 1994 m. Meilės ratai. Fotografijos galerija, Panevėžys
 1995 m. Retrospektyvinė paroda. Fotografijos galerija, Marijampolė
 1996 m. Pieva vienuoliktą valandą. Bendrija „Atgaja“, Kaunas
 1998 m. Beprotiškas pasaulis. Fotografijos galerija, Klaipėda
 Beprotiškas pasaulis. Fujifilm fotografijos galerija, Kaunas
 Beprotiškas pasaulis. Kino teatras „Jaunystė“, Šakiai
 1999 m. Beprotiškas pasaulis. Krašto muziejus, Rokiškis
 2000 m. Pavargusio kaimo grimasos. Fotografijos galerija, Panevėžys
 2001 m. Pavargusio kaimo grimasos. Fotografijos galerija, Vilnius
 2002 m. Pavargusio kaimo grimasos. Dailės galerija, Šiauliai
 2004 m. Vienkiemio godos. Michalski dvor galerija, Bratislava / 14-asis festivalis Mesiac Fotografie [Festivalio katalogas]
 Vienkiemio godos. Fotografijos galerija, Tauragė
 2005 m. Vienkiemio godos. Fotografijos galerija, Panevėžys

 Bibliografija 
 Rimaldo Vikšraičio fotodarbų paroda Beprotiškas pasaulis: lankstinukas. 1998.
 Rimaldo Vikšraičio fotodarbų paroda Pavargusio kaimo grimasos: lankstinukas. 1999.
 Rimaldas Vikšraitis. Fotografijos: Pavargusio kaimo grimasos 1976–2001 / Sudarytojai R. Vikšraitis, A. Poška. – Kaunas: Kauno meno fondas, 2002.
 Atsisveikinant su XX amžiumi. – Vilnius: LFS, 2000.
 Bitte lächeln, Aufnahme! Fotokunst aus den zehn neuen EU-Ländern. – Berlin: Edition Braus im Wachter Verlag Gmbh, 2005.
 Der Europa Almanach. – Berlynas: Bostelmann & Siebenhaar Verlag, 2005.
 Kartos: kintanti fotografija. – Alytus: Menininkų sambūris "Erdvės", 2005.
 Lietuvos fotografija: vakar ir šiandien. – Vilnius: LFS, 1998, 1999, 2000, 2001, 2002, 2003, 2004, 2005.
 Lithuanian Insight: Photography 1960 to Now. – Vilnius: Contemporary Art Information Centre of the Lithuanian Art Museum, 2001.
 Mesiac fotografie. – Bratislava, 2004.
 Omas mahlas / In My Own Juice. – Tallinn, 2004.
 Savigarba. Lietuvos dailė 01 / Self-Esteem. Lithuanian Art 01. – Vilnius: ŠMC, 2001.

 Filmografija 
 Šalia jūsų: dokumentinis filmas, nespalvotas, 25 min. Studija 2000, 2005 m. Režisierius ir scenarijaus autorius Algimantas Maceina, operatorius Algimantas Mikutėnas.

 Šaltiniai 

 Nuorodos 
 Rimaldas Vikšraitis. Ūkininkai

Kategorija:Lietuvos fotografai menininkai